EPG ออกหุ้นกู้ 700 ลบ.อายุ 3 ปี เปิดจองซื้อ ม.ค.63 ระดมทุนขยายกำลังผลิต-ชำระหนี้กู้ยืม
EPG ออกหุ้นกู้ 700 ลบ.อายุ 3 ปี เปิดจองซื้อ ม.ค.63 ระดมทุนขยายกำลังผลิต-ชำระหนี้กู้ยืม
EPG ออกหุ้นกู้ 700 ลบ.อายุ 3 ปี เปิดจองซื้อ ม.ค.63 ระดมทุนขยายกำลังผลิต-ชำระหนี้กู้ยืม
23 ธ.ค. 2562

ดร.ภวัฒน์ วิทูรปกรณ์ ประธานเจ้าหน้าที่บริหาร บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG เปิดเผยว่า บริษัทเตรียมเสนอขายหุ้นกู้ซึ่งเป็นการออกและเสนอขายหุ้นกู้ครั้งแรกให้แก่ผู้ลงทุนสถาบัน และผู้ลงทุนรายใหญ่ มูลค่าไม่เกิน 700 ล้านบาท โดยหุ้นกู้มีอายุ 3 ปี อัตราดอกเบี้ยคงที่ และชำระดอกเบี้ยทุก 6 เดือน พร้อมแต่งตั้งธนาคารกรุงเทพเป็นผู้จัดการการจัดจำหน่ายหุ้นกู้ โดยบริษัทได้รับการจัดอันดับความน่าเชื่อถือที่ ‘A-(tha)’ แนวโน้มเครดิตมีเสถียรภาพ จากบริษัท ฟิทช์ เรทติ้งส์ (ประเทศไทย) จำกัด
สำหรับการออกหุ้นกู้ครั้งนี้จะนำเงินไปใช้เพื่อขยายกำลังการผลิต และชำระหนี้เงินกู้ยืมระยะสั้นและระยะยาว เพื่อเสริมสร้างความแข็งแกร่งของสถานะการเงินของบริษัท อีกทั้งอัตราส่วนหนี้สินที่มีภาระดอกเบี้ยต่อส่วนของผู้ถือหุ้น (Interest Bearing Debt to Equity Ratio) เปลี่ยนแปลงน้อยมาก จากงวด 6 เดือน สิ้นสุดกันยายน 2562 อยู่ที่ 0.2 เท่า
ทั้งนี้ EPG ได้ยื่นแบบแสดงรายการข้อมูลการเสนอขายหุ้นกู้ต่อสำนักงานคณะกรรมการกำกับหลักทรัพย์และตลาดหลักทรัพย์แล้ว โดยหุ้นกู้จะเปิดจองซื้อปลายเดือนมกราคม 2563 นี้